Ancistria

Ancistria er en slekt av biller som hovedsakelig lever i tropene. Såvidt man kjenner til lever disse billene som parasitter på larver og pupper av treborende biller og vepser.

Utseende 
Små til middelsstore (3,5 – 35 mm), avlange, glatte, smale, parallellsidige, oftest svarte biller. De fleste er ganske flate, men noen er omtrent sylindriske. Hodet er stort og bredt, minst like bredt som brystskjoldet, med små, runde fasettøyne. Kjevene (mandiblene) er framoverrettede og stikker litt ut foran. Antennene er litt lengre enn hodet og brystskjoldet til sammen, 11-leddete, perlekjedeformede og ganske tykke. Brystskjoldet (pronotum) er lengre enn bredt, omtrent firkantet sett ovenfra, med avsatte sidekanter, tydelige bakhjørner og en stor, avlang grop i midten. Dekkvingene er avlange, parallellsidige, som oftest med lengdefurer. Beina er ganske korte og kraftige, føttene fem-leddete.

Levevis 
Biologien til disse billene er dårlig kjent, men alle artene man vet noe om lever i død ved, gjerne under barken på døde trær, og lever av pupper (av og til også larver) av vedborende insekter. Det er ikke klart om de bør regnes som rovdyr eller parasitter. De angriper særlig biller (trebukker, praktbiller, hettebiller, snutebiller og andre) men også av og til vepser. De aller fleste artene lever i tropene, men fire arter finnes naturlig i Nord-Amerika, og de lever så langt nord som Japan i Asia.

Utbredelse 
Slekten er vidt utbredt i tropiske og subtropiske områder av den Gamle verden.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamiien Glans- og flatbiller, Cucujoidea
 Familien Passandridae
 Slekten Ancistria Erichson, 1845 
 Ancistria alternans Grouvelle, 1913
 Ancistria apicalis Reitter, 1889
 Ancistria assamensis Burckhardt & Slipinski, 1995
 Ancistria bakeri Kessel, 1921
 Ancistria basseti Burckhardt & Slipinski, 1995
 Ancistria beccarii Grouvelle, 1883
 Ancistria bicolorata Burckhardt & Slipinski, 1995
 Ancistria bostrychoides Grouvelle, 1908
 Ancistria bouchardi Grouvelle, 1913
 Ancistria brancuccii Burckhardt & Slipinski, 1995
 Ancistria concava Burckhardt & Slipinski, 1995
 Ancistria cornuta Burckhardt & Slipinski, 1995
 Ancistria costata Burckhardt & Slipinski, 1995
 Ancistria emarginata Grouvelle, 1913
 Ancistria fabricii Reitter, 1877
 Ancistria foraminifrons Burckhardt & Slipinski, 1995
 Ancistria grouvellei Burckhardt & Slipinski, 1995
 Ancistria indica Burckhardt & Slipinski, 1995
 Ancistria kurosawai Sasaji, 1993
 Ancistria lewisi Reitter, 1889
 Ancistria longicapitata Burckhardt & Slipinski, 1995
 Ancistria micros Grouvelle, 1913
 Ancistria nepalensis Burckhardt & Slipinski, 1995
 Ancistria nicolettae Burckhardt & Slipinski, 1995
 Ancistria papuana Burckhardt & Slipinski, 1995
 Ancistria pilosa Burckhardt & Slipinski, 1995
 Ancistria reitteri Lewis, 1893
 Ancistria retusa (Fabricius, 1801)
 Ancistria sauteri Grouvelle, 1913
 Ancistria stricta Grouvelle, 1913
 Ancistria strigosa Grouvelle, 1913
 Ancistria tarsalis Waterhouse, 1876
 Ancistria tenera Gunther, 1936
 Ancistria tenuis Grouvelle, 1913

Kilder 
 Thomas, M. 1999. A preliminary checklist of the flat bark beetles of the world (family Passandridae). 
 Passandridae på Tree of life (med bilde):

Eksterne lenker 
 

Biller formelt beskrevet i 1845
Dyr formelt beskrevet av Wilhelm Ferdinand Erichson
Flatbiller